Sòm 56 Labib sou Entènèt | Tradiksyon monn nouvo a
Sòm 56​:​1-13
Priyè akoz pèsekisyon
“Mwen met konfyans mwen nan Bondye” (4)
“Dlo ki sot nan je m yo nan bidon an po w la” (8)
“Ki sa yon moun ka fè m?” (4, 11)
Pou moun k ap dirije mizisyen yo. Pou yo jwe sou ton “Toutrèl ki pa fè bri e ki lwen an”. Yon chante David te ekri. Miktam*. Li gen rapò ak lè moun Filisti yo te pran David nan Gat+. 56 Fè m favè, o Bondye, paske gen moun k ap atake m*.Tout lajounen, y ap lite kont mwen, yo kontinye ap fè m abi. 2 Tout lajounen, ènmi m yo kontinye ap pale di avè m.Gen anpil moun k ap lite kont mwen avèk awogans. 3 Lè laperèz anvayi m+, se nan ou mwen met konfyans mwen+. 4 Mwen met konfyans mwen nan Bondye, Sila a mwen fè louwanj pou pawòl li a.Mwen met konfyans mwen nan Bondye, mwen pa pè.Ki sa yon moun* ka fè m+? 5 Tout lajounen y ap ban m pwoblèm.Sèl sa yo gen nan panse yo se fè m sa ki mal+. 6 Yo kache kò yo yon kote pou yo atake m.Yo veye tout sa m ap fè+Nan espwa y ap touye m*+. 7 Voye yo jete akoz mechanste y ap fè yo,Se pou w detwi nasyon yo pandan w an kòlè, o Bondye+. 8 Ou te avè m nan tout deplasman m yo+.Se pou w mete tout dlo ki sot nan je m yo nan bidon an po w la+.Èske w pa ekri tout move bagay ki rive m yo nan liv ou a+? 9 Ènmi m yo ap fè bak lè m mande w pou w ede m+.Mwen gen asirans Bondye avè m+. 10 Mwen met konfyans mwen nan Bondye, Sila a mwen fè louwanj pou pawòl li a.Mwen met konfyans mwen nan Jewova, Sila a mwen fè lwanj pou pawòl li a. 11 Mwen met konfyans mwen nan Bondye, mwen pa pè+.Ki sa yon moun ka fè m+? 12 Mwen gen obligasyon pou m respekte pwomès mwen fè w yo, o Bondye+,M ap ofri w sakrifis pou m remèsye w+. 13 Paske, ou te delivre m* anba lanmò+E w te anpeche m bite+,Yon fason pou m ka mache devan w, o Bondye, nan limyè ki klere moun ki vivan yo+.
^ Oswa: “k ap chèche mòde m”.
^ Lit.: “yon chè”.
^ Oswa: “y ap pran nanm mwen”.
^ Oswa: “delivre nanm mwen”.